Kaldera (Čilė)
Kaldera (isp. Caldera) – miestas šiaurės Čilėje, Atakamos regione, Kopjapo provincijoje. Įsikūręs Ramiojo vandenyno pakrantėje, 75 km į pietus nuo Kopjapo, supamas Atakamos dykumos. Jūrų uostas (išvežama vario rūda). Auginami citrusiniai vaisiai, verčiamasi žvejyba, turizmu. Driekiasi Bahija Inglesos paplūdimys, yra Šv. Vincento bažnyčia (1862 m.), paleontologijos muziejus, Padre Negro urvas, išpieštas bibliniais motyvais. Netoliese stūkso Sero Baljenos kalva, kur randamos priešistorinių banginių fosilijos.